**Pohjois-Karjalan elinikäisen ohjauksen yhteistyöryhmä**

**Aika:** 16.11.2015, klo 13.30–16.00

**Paikka:** Ortodoksisen kulttuurikeskuksen alasalissa, Kauppakatu 44, Joensuu

**Läsnä:** Johanna Albert, Anu Huotari, Timo Huurinainen, Maija Kakriainen, Merja Koivuluhta, Mirja Kuiri, Jari Laukkanen, Lauri Lehikoinen, Janne Nissinen, Liisa Pietarinen, Anne-Mari Souto, Tuulia Tapanen, Tero Vornanen, Sirja Möttönen, Mervi Kurula, Outi Suorsa, Kimmo Niiranen (Pj.), Paula Hiltunen, Mari Suhonen

1. **Kokouksen avaus ja edellisen kokouksen muistio**
* Puheenjohtaja Reijo Vesakoivun esteen vuoksi tämän kokouksen puheenjohtajana toimi Kimmo Niiranen ja kokouksen teknisenä sihteerinä oli Mari Suhonen ELY-keskuksesta.
* Todettiin keskeiset asiat edellisestä muistiosta ja hyväksyttiin muistio.
1. **Osallistujien ajankohtaiset asiat**
* yliopiston edustajat nostivat esille käydyn keskustelun siitä, keskitetäänkö kasvatustieteiden opetusta jatkossa nykyistä enemmän, tutkintorakenteiden (kandi/maisteriopinnot) muutokset ja mitä vaikutuksia niillä voi olla mm. opettajakoulutukseen ja ohjauksen koulutuksiin. Esille nostettiin myös se, että ohjaus on muutakin kuin oppilaitosohjausta ja tämä tulisi huomioida koulutuksia kehitettäessä.
* toisen asteen oppilaitosten edustajien puheenvuoroissa nostettiin esille toisen asteen ammatillisen koulutuksen uudistus ja sen mahdolliset alueelliset vaikutukset. Lisäksi pohdintaa aiheuttaa se, miten koulutuksen painopisteen muuttuminen työpaikalla tapahtuvaksi konkreettisesti vaikuttaa mm. koulutuksen järjestämiseen. Myös koulutusten valintaperusteisiin on tulossa muutoksia. Jatkossa papereiden vaikutus valinnoissa korostuu ja valintakokeiden perusteella voidaan tehdä karsintaa enää vain erikseen määritellyillä aloilla. Huolta herätti myös se, että nuorten houkutteleminen luonnonvara-alalle on vaikeaa varsinkin kun koulutus valuu maakunnan rajojen ulkopuolelle.
* perusasteella on menossa parhaillaan opetussuunnitelmien uudistus ja sen vaikutuksista mm. opetuksen ryhmäkokoihin ei ole vielä varmuutta. Lukioasteella ei ole tällä hetkellä menossa suurempia muutoksia mutta säästötoimien vaikutukset näkyvät myös täällä mm. paikoitellen suurentuneina ryhmäkokoina. Myös ohjauksen rooli puhuttaa.
* TE-hallinnon edustajat nostivat esille hallituksen työllisyyden hoitoon kohdistuvat kärkihankkeet ja pohdinnan siitä, miten nämä voivat vaikuttaa ohjauksen rooliin hallinnossa. Työhallinnon osalta toisen asteen ammatillisen koulutuksen reformi näkyy siten, että nykymuotoinen työvoimakoulutus ajetaan alas vuoden 2017 loppuun mennessä. Tämän jälkeen ainakin ammatillisiin tutkintoihin ja osa-tutkintoihin tähtäävä koulutus siirtyvät OKM:n alaisuuteen, mahdollisesti myös muita koulutuksia on siirtymässä. Myös vastuu nuorisotakuun toimeenpanosta on siirtymässä TEM:ltä OKM:lle, samalla tähän varattu erillinen määräraha poistuu lähes kokonaan.
* Kelan osalta nostettiin esille perustulokokeilu ja sen mahdolliset vaikutukset asiakkaiden prosesseihin.
* Ohjaamo 2.0 –hankkeen osalta mietinnän alla on mm. se, miten nuorten palveluketjuja voitaisiin jatkossa entisestään tiivistää.
* Maakuntaliiton puheenvuorossa nostettiin esiin aluehallintouudistus, jonka valmistelu on nyt käynnistetty samanaikaisesti SOTE-uudistuksen kanssa. Uudistuksen toimeenpano on pitkäprosessi ja vielä on epävarmaa, mitkä sen vaikutukset tulevat konkreettisesti olemaan.
1. **Tilannekatsaus alueelliseen ja valtakunnalliseen ELO-toimintaan**
* käytiin lävitse alueellisen ELO-toiminnan tilannekatsauksen (diat liitteenä).
	+ Ohjaushenkilöstön ajankohtaisinfoihin liittyviä vinkkejä käsiteltävistä asioista/aihealueista voi toimittaa Paula Hiltuselle ja Anu Huotarille.
	+ Digitaalinen tallenne tehdään yhteistyössä Karelia ammattikorkeakoulun kanssa. Tallenteen kohderyhmäksi on valittu abit ja tavoitteena on, että tallenne voisi olla valmis jo tammikuussa 2016.
	+ Niveltietolomakkeen kehittäminen etenee suunnitelmien mukaisesti
	+ Ohjaamon toimintamallin rakentaminen etenee. Viikko 4 on valtakunnallinen ohjaamoviikko ja tämä tulee valtakunnallisesti näkymään mm. erilaisina lehtijuttuina ja tapahtumina.
	+ Aivon toiminta on uudistettu syksyn 2015 aikana. Vaikka fyysinen päivystys on lopetettu, voi Aivon henkilöstöä tavata mm. erilaisissa tapahtumissa, lisäksi palvelee nettisivusto, facebook ja henkilökohtaista ohjausta voi saada Aivon yhteyshenkilöiltä (tiedot nettisivuilla).
	+ ELO-tori sivustolta löytyy paljon aineistoa, mm. valtakunnallisen ELOn materiaalia.
* Käytiin lävitse ohjausosaamisen kehittämiseen liittyviä tulevia tapahtumia; kooste diaesityksessä. Todettiin, että AVI yhdessä Aducaten kanssa on tehnyt alustavaa suunnitelmaa monikulttuurinen ohjaus –koulutuskokonaisuudesta. Myös muiden koulutusten ja tapahtumien suunnittelu etenee hyvin.
* käytiin lävitse valtakunnalliseen ELY-keskusten tulossopimukseenvuosille 2016–2019 sisältyvän ELO-toiminnan ohjeen sekä toimialaohjeistuksen vuosille 2016–19 (diat liitteenä).
1. **Toimintasuunnitelman seuranta**
* ELOn toimintasuunnitelmassa vuosille 2014-2016 on määritelty strategiset tavoitteet sekä niille tarkennetut toimenpiteet vastuutahoineen. Tällä tavoin on haluttu tuoda näkyväksi myös se työ, mitä organisaatioissa tehdään jo muutoinkin ohjaustoiminnan edistämiseksi/kehittämiseksi. Aiemmin on sovittu, että suunnitelman toteutumista seurataan. Keskusteltiin siitä, miten seuranta voitaisiin toimenpiteiden osalta toteuttaa. Sovittiin, että Paula toimittaa toimintasuunnitelman taulukko-osan kaikille päivittämistä varten. Toivottiin, että taulukossa olevat toimenpiteet numeroitaisiin, jolloin on helpompi kohdistaa oma vastaus tiettyyn kohtaan. Sovittiin, että päivitykset toimitetaan Paulalle 31.12.2015 mennessä. Paula koostaa vastaukset yhteen ja laatii niistä tiivistetyn sanallisen yhteenvedon toimitettavaksi ELO-johtoryhmälle ja liitettäväksi ministeriöille toimitettavaan raportointiin.
* Keskusteltiin voitaisiinko toiminnan arvioinnissa hyödyntää tutka-arviointimallia. Tutkan kärkiin voitaisiin sijoittaa tavoitteet ja niiden tämän hetkiset arvioinnit. Todettiin, että näin laajojen kokonaisuuksien arviointi voi olla haasteellista maakunnallisella tasolla. Helpompi olisi arvioida oman organisaation toimintaa kyseisessä asiassa. Sovittiin, että tutkan käytöstä ei tehdä vielä päätöstä, vaan tilanne arvioidaan uudestaan myöhemmin.
* Keskusteltiin uuden toimintasuunnitelman laadinnasta vuosille 2016–2018. Nykyinen toimintasuunnitelma on voimassa 2016 loppuun saakka. Käydyssä keskustelussa nousi esille mm. se, että olisi hyvä katsoa miten nykyisen toimintasuunnitelma on toteutunut ja nouseeko sieltä esiin asioita, joita olisi hyvä viedä jatkossa eteenpäin. Lisäksi keskusteltiin siitä, tulisiko toimintasuunnitelmaa jatkossa enemmän fokusoida tiettyihin asiakokonaisuuksiin. Keskustelua uuden toimintasuunnitelman laatimisesta jatketaan vielä sekä ELY-keskuksessa että ELOn johtoryhmässä. Alustavasti on sovittu, että keväällä 2016 järjestetään iltapäivän kestävä tilaisuus, jossa toimintasuunnitelman työstäminen voitaisiin saattaa alkuun. Tavoitteena on, että uusi toimintasuunnitelma olisi valmis vuoden 2016 loppuun mennessä.
1. **Muut asiat**
* Janne Nissinen esitteli Kelan uuden organisaatiomallin. Jatkossa Suomessa toimii 5 vakuutuspiiriä entisen 24 piirin sijasta. Pohjois-Karjala on osa Itäistä piiriä, johon meidän lisäksemme kuuluu myös Pohjois-Savo, Etelä-Savo ja Keski-Suomi. Työntekijöitä uudessa vakuutuspiirissä on noin 560 henkilöä. Itäisen vakuutuspiirin johtajana toimii 1.1.2016 alkaen Riitta Huurinainen. Jannen toimii jatkossa työ- ja toimintakykyetuisuuksien ratakisukeskuksen vetäjänä.
1. **Seuraava kokous**
* seuraava kokous sovittiin pidettävän huhtikuussa 2016. Kokouksen tarkempi ajankohta varmistuu tammikuun 2016 aikana.

Muistion laati Mari Suhonen